Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szabályozás hiányossága miatt az egészségügyi, szociális és családügyi miniszternek ajánlotta: kezdeményezze az egészségügyi dolgozók rendtartásáról szóló 11/1972. (VI. 30.) EüM rendelet kiegészítését azzal, hogy ha az orvos vizsgálata
Paragraph Index: 262

szabályozás hiányossága miatt az egészségügyi, szociális és családügyi miniszternek ajánlotta: kezdeményezze az egészségügyi dolgozók rendtartásáról szóló 11/1972. (VI. 30.) EüM rendelet kiegészítését azzal, hogy ha az orvos vizsgálata során gyermeken vagy fiatalkorún olyan sérülést ész- lel, amellyel kapcsolatban felmerül a bántalmazás gyanúja, legyen köteles azt – a gyámhatóság egyidejû értesítése mellett – a területileg illetékes gyermekjóléti szolgálatnak jelezni, súlyos sérülés esetén pedig büntetõeljárást is kezdeményezni. A miniszter az ajánlással egyetértett, ezért az egészségügyi adatkezelési törvénytervezetben már szerepel, hogy az egészségügyi dolgozóknak minden gyermekbántalmazási és elhanyagolási esetben – már az elsõ észleléskor – értesíteniük kell a gyermekjóléti szolgálatot. Az egészségügyi, szociális és családügyi minisztérium hosszabb távú tervei között szerepel gyermekvédelmi szakemberek alkalmazása az egészségügyi intézményekben. A miniszter szükségesnek tartja, hogy továbbképzés keretében az egészségügyi dolgozók, továbbá a gyermek- és családvédelemmel foglalkozó szakemberek olyan ismeretekhez jussanak, amelyek alapján egyértelmûen felismerik a gyermek bántalmazásának és elhanyagolásának eseteit. OBH 1857/2002. Súlyos visszásságot okoz a jogbiztonság követelményével és a tisztességes eljáráshoz való joggal, továbbá az egészséges környezethez való joggal, valamint az emberi méltósághoz való jogból levezethetõ kegyeleti joggal összefüggésben az ÁNTSZ mulasztása, ha nem látja el jogszabályban elõírt állami feladatát, a közegészségügy védelmét. A panaszos beadványaiban egy temetkezési szolgáltató kft., valamint több hatóság eljárását, illetve mulasztását sérelmezte. Az országgyûlési biztos a tisztességes eljáráshoz és az egészséges környezethez való jogot, valamint az emberi méltósághoz való jogból levezethetõ kegyeleti jogot érintõ visszásság gyanúja miatt vizsgálatot rendelt el. A panaszos hozzátartozójának temetését 2001. szeptember 17-én bonyolította le a kft., melynek emberei úgy végezték el a sírnyitást és a rátemetést, hogy a sírból elõkerült egyes maradványokat (csontok, koporsó- és ruhadarabok) nem temették vissza megfelelõen, a sírt és környékét pedig, nem hozták rendbe. Mivel – a panaszos jelzései nyomán – a temetést követõ két hét elteltével sem történt változás, a panaszos kénytelen volt a sírt a saját költségén rendbe hozni, továbbá az ott talált maradványokat összeszedni és magához venni. A kft. ügyvezetõjével való eredménytelen levélváltás után a panaszos 2001. október 31-én kegyeletsértés vétsége miatt feljelentést tett a Komárom-Esztergom Megyei (KEM) Rendõr-fõkapitányságon. A rendõrségi jegyzõkönyv tanúsága szerint a panaszost tájékoztatták, hogy a magánvádas eljárás lefolytatására a Tatai Városi Bíróságnak van hatásköre; a feljelentõ a maradványokat mint tárgyi bizonyítékokat a bíróságnak átadhatja, addig kérik azok megõrzését. A városi bíróság az eljárást 2001. november 21-én megszüntette. A panaszos idõközben az ÁNTSZ Tata Városi Intézetéhez (városi ÁNTSZ) fordult, haladéktalan intézkedést és segítséget kérve, hogy a birtokában levõ holttest-maradványoktól mielõbb megszabadulhasson. A városi ÁNTSZ – a temetõben tartott helyszíni ellenõrzés során – megállapította, hogy a kft. nem kérte meg a sírnyitáshoz szükséges ÁNTSZ-engedélyt, ezért szabálysértési eljárás keretében pénzbírságot szabtak ki a kft. helyi kirendeltségének vezetõ- jére. A panaszosnak 2001 decemberében írt levélben kifejtették, hogy a helyszíni ellenõrzéskor a sírhely környéke rendezett volt, ott már csontmaradványokat, koporsódarabokat nem találtak. A megyei tiszti fõorvos ezt követõen tájékoztatta a hozzá forduló panaszost, hogy a városi ÁNTSZ az ügyét már kivizsgálta, a kegyeletsértéssel kapcsolatos kifogások pedig nem tartoznak az ÁNTSZ hatáskörébe. Az országos tiszti fõorvos 2002 márciusában kifejtette, hogy „a holttest-maradványok magánszemélynél történõ õrzésének közegészségügyi kockázatát a rendelkezésre álló adatokból megítélni nem tudjuk, ha van ilyen kockázat, erre az ÁNTSZ-nek a megõrzést elrendelõ rendõrség figyelmét fel kellett volna hívnia”. A városi ÁNTSZ munkatársai végül 2002 júniusában felkeresték a panaszost, és tájékozódtak a maradványok hollétérõl. Felhívták a panaszos és a jegyzõ figyelmét, hogy a szabálytalan sírnyitás miatt a sírból elõkerült maradványokat a közegészségügyi és kegyeleti elõírásoknak megfelelõen el kell temetni. A panaszos emellett a KEM Közigazgatási Hivatal Fogyasztóvédelmi Felügyelõséghez (felügyelõség) is fordult, kifogásolva a kft. által nyújtott – 153 ezer Ft ellenértékû – szolgáltatás minõségét. A felügyelõség az eljárását – hatáskör hiányára hivatkozva – megszüntette. Ugyanakkor a panaszos a KEM APEH-nál is bejelentést tett a kft. ellen. Az APEH 2001 decemberében tájékoztatta a panaszost, hogy az ügyben megtették a szükséges intézkedéseket. A megbízott országos tiszti fõorvos – ismételt megkeresésre – azt a tájékoztatást adta, hogy az ügyben jelentéstételre kérték fel a megyei tiszti fõorvost. A jelentés szerint a városi ÁNTSZ munkatársai a panaszos levelébõl arra következtettek, hogy a holttest-maradványok egy 1983-ban eltemetett személy maradványai lehetnek. 19 év távlatából nézve közvetlen közegészségügyi veszélyt nem láttak, s figyelembe vették azt is, hogy a panaszosnak közegészségügyijárványügyi szakképesítése van. A panaszost azért sem szólították fel a maradványok mielõbbi eltemetésére, mert úgy vélték, hogy azzal a társhatóságok munkáját akadályozhatják. Az országgyûlési biztos megállapította, hogy az ÁNTSZ eljárása, illetve mulasztása súlyos visszásságot okozott a jogbiztonság elvébõl levezethetõ tisztességes eljáráshoz, valamint az egészséges környezethez való joggal összefüggésben. A városi ÁNTSZ a panaszos bejelentése nyomán ugyan rögtön helyszíni ellenõrzést tartott és szabálysértési eljárást folytatott le, de semmilyen intézkedést nem tett a maradványokkal kapcsolatban. Az országos tiszti fõorvos a 2002. márciusi levelében kifejtettek ellenére sem rendelte el a maradványok megvizsgálását, és semmilyen intézkedést nem tett a maradványok közegészségügyi kockázatának megállapítására. Elfogadhatatlan a megyei tiszti fõorvos jelentése, mely szerint a városi ÁNTSZ különbözõ, nem ellenõrzött feltételezések alapján közvetlen közegészségügyi veszélyt nem látott, valamint a panaszos közegészségügyi szakképesítése miatt sem tartotta indokoltnak a vizsgálatot. A panaszos ugyanis – ilyen szakképesítés birtokában – haladéktalan intézkedést kért, és külön felhívta az ÁNTSZ figyelmét a bomlófélben levõ maradványok szállításával és tárolásával kapcsolatos közegészségügyi veszélyre. A városi tiszti fõorvos csak a bejelentéstõl számított több mint 7 hónap elteltével hívta fel a temetésre kötelezhetõ

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes